خرج رئيس الوزراء ديال بريطانيا، بوريس جونسون، من الصبيطار اليوم. وواخا جونسون تعافات الحالة ديالو الصحية وتحسنات، لكن مازال ماغايقدير يزاول المهام ديالو كيف اللول، وغايخصو شوية دالراحة، ويكمل الحجر الصحي ديالو فالدار، بحكم أنه باقي مصاب بفيروس كورونا المستجد. وكان جونسون، خرج من الإنعاش هذي ثلث يام، الخميس اللي فات تحديدا، وتحسنات الحالة ديالو الصحية، ولكن كان باقي فسبيطار سانت توماس فلندن اللي دخليه من نهار الحد، أي هذي أسبوع بالضبط. وبقت جونسون فالسبيطار هذ الثلثيام، من بعد خروجو من الإنعاش، باش يراقبو الأطباء حالتو بشكل دقيق، ويدخلو فمرحلة علاجو باش يتشافى فأسرع وقت، خصوصا وأن حالتو الصحية دابا مستقرة. 
بوريس جونسون خرج من السبيطار